《十月二十一日夜》
宋代·孔平仲

紞紞有如打两鼓，星河漫漫参在户。百鸟已栖人不行，西南汹汹有异声。

有若鬼神移山岳，又如战败百万兵。出门望见乃火起，椽落瓦裂咫尺鸣。

问之相去一里间，红光烁烁侵天明。长烟涌波月魄死，其间有物如撒星。

是时久旱水泉竭，高屋一燎如毛翎。小儿但知聚看笑，不知扰扰人纵横。

皇皇奔走最可念，耿耿不寝心飞惊。

明朝出视火起处，焦木颓垣不知数。白头老姥啼向天，叹息之声满行路。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。